ગુજરાતમાં ડ્રગ્સના દૂષણને ડામવા માટે રાજ્ય પોલીસ વડા શિવાનંદ ઝા દ્વારા ગુજરાત ATS અને SOGને રાજ્ય વ્યાપી ઝૂંબેશ ચલાવવા માટે આદેશો આપવામમાં આવ્યા હતા. આ બાબતે ATSએ શરૂ કરેલી કામગીરી દરમિયાન દ્વારકાના જામ સલાયા ગામના વાડી વિસ્તારમાં કેટલાક સખ્સો ડ્રગ્સ સપ્લાયની ગેરકાયદેસર પ્રવૃત્તિ કરે છે. તેવી બાતમી મળી હતી. બાતમીના આધારે ATS દ્વારા આ વિસ્તારની આસપાસ બે દિવસથી વોચ રાખવામાં આવી હતી. વોચ દરમિયાન ATSને સોડસલા ગામના એક ફાર્મ હાઉસમાં ડ્રગ્સનો જથ્થો રાખવામાં આવ્યો હોય તેવી માહિતી મળી હતી.